ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660017769
ขอให้แก้ไขปัญหาการนำอาหารให้แมวจรจัด บริเวณ ตรอกอิสรานุภาพ ถนนทรงวาด แขวงจักรวรรดิ์ เขตสัมพันธวงศ์ กรุงเทพมหานคร จุดสังเกตจะอยู่บริเวณช่วงกลางซอย เนื่องจากผู้ร้องแจ้งว่าบริเวณดังกล่าวจะมีบุคคลเพศหญิง (ทราบชื่อเล่น) เปิดร้านจำหน่ายสินค้าเบ็ดเตล็ดอยู่ภายในซอย (ร้านฯจะอยู่ตรงข้ามกับบ้านของบุคคลอื่น) มักจะมีพฤติกรรมนำอาหารมาให้แมวจรจัดเป็นประจำทุกวัน ซึ่งลักษณะในการให้อาหารแมว จะเป็นการนำอาหารวางตรงช่วงกลางซอย แมวทั้งหมดมีประมาณ 20 ตัว ส่งผลให้พื้นที่ภายในซอยสกปรกเป็นอย่างมาก เนื่องจากแมวเหล่านี้ได้ขับถ่ายอุจจาระปัสสาวะส่งกลิ่นเหม็นรบกวน และบางครั้งก็จะเข้าออกไปรื้อทำลายข้าวของ ถ่ายมูลตามบ้านของชาวบ้าน บางตัวก็จะมีพฤติกรรมค่อนข้างที่จะดุร้าย ซึ่งอาจจะนำไปสู่โรคพิษสุนัขบ้าได้(ตามผู้ร้องแจ้ง) ประกอบกับผู้ร้องแจ้งว่าเมื่อวันที่ 28 เมษายน 2566 ได้มีเจ้าหน้าที่จากสำนักงานเขตสัมพันธวงศ์ เข้ามาตรวจสอบแต่ยังไม่ได้แก้ไขปัญหาแต่อย่างใด พบเห็นมาเป็นระยะประมาณ 2-3 ปี โดยจำนวนของแมวก็ได้เพิ่มขึ้นเรื่อยมา ผู้ร้องจึงมีความประสงค์ขอให้หน่วยงานที่เกี่ยวข้องทำการตรวจสอบและหาแนวทางแก้ไขปัญหา  (ผู้ร้องประสงค์ให้ปกปิด ชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata